钦定古今图书集成/历象汇编/乾象典/第083卷 > 水龙吟〈淮扬途中值雨〉 白朴
## 钦定古今图书集成/历象汇编/乾象典/第083卷 > 水龙吟〈淮扬途中值雨〉 白朴

短亭休唱《阳关》，柳丝惹尽行人怨。鸳鸯只影，枯荷蒂
淡，沙寒水浅。红绶双衔，玉簪中断，苦难留恋。更花花
细雨，征鞍催上，青衫泪、一时溅。　回首孤城不见，黯
秋空、去鸿一线。情缘未了，谁教重赋，春风人面。𩰚草
闲庭，采香幽径，旧曾行遍。谩今宵酒醒，无言有恨，恨
天涯远。